Title: Aineistokirjoitelman tehtävänannot ja aineistot
Course: Esittelykurssi - S201 Tekstien tulkinta ja kirjoittaminen > Section: Osio 6: Aineistokirjoitelma

Valitse yksi tehtävänannoista a-. Kirjoita tehtävästä 1800–2300 merkin (250–300 sanan) pituinen aineistokirjoitelma, jossa käytät tehtävään kuuluvaa aineistoa.

a)      Tulevaisuuden työelämä tarvitsee eri alojen osaajia ja asiantuntijoita. Pohdi, miten yhteiskunta muuttuu, minkä alojen ammattilaisia tarvitaan tulevaisuudessa ja miksi. Hyödynnä tekstissäsi uutista Näistä ammateista on pulaa ja ylitarjontaa vuonna 2030 – katso tästä tuore ennuste Keski-Suomeen. Otsikoi itse.

b)      Erityisesti nuorten ulkonäköpaineet ovat lisääntyneet runsaasti viime vuosina. Kirjoita ulkonäköpaineiden syistä ja seurauksista ja pohdi, miten paineita voitaisiin vähentää. Hyödynnä kirjoitelmassasi artikkelia Ristiriitaiset ulkonäköpaineet pakottavat törsäämään – "Luonnolliselta näyttämiseen käytetään paljon aikaa ja rahaa". Otsikoi itse.

c)      Sanaristikoiden tekeminen on suosittu harrastus. Kirjoita, mikä ristikoiden teossa viehättää ja miksi se on hyvä harrastus. Hyödynnä kirjoitelmassasi mahdollisia omia kokemuksiasi sekä artikkelia Atta, aval ja tata eivät ole tuttuja sanoja – Paitsi jos olet ristikkoharrastaja, kuten Elina ja Marko Rosenberg. Otsikoi itse.

d)    Sukupuoliroolit eivät ole enää niin selkeitä kuin aiemmin historiassa ja nykyisin puhutaankin sukupuolten moninaisuudesta. Pohdi, miten ja miksi sukupuoliroolit ovat muuttuneet ja miten itse suhtaudut muutokseen. Hyödynnä kirjoitelmassasi uutista Vanhat sukupuoliroolit näkyvät, kun ministereitä pilkataan "heitukoiksi" tai "huulipunahallitukseksi" – "Tytöttely on vahvaa, kun koetaan, että nainen on asemassa, jossa hänen ei pitäisi olla". Otsikoi itse.

e) Sosiaalisen median suosio on pysynyt vahvana ja useat meistä käyttävät siihen päivittäin aikaa runsaastikin. Toisaalta on myös ihmisiä, jotka eivät tahdo viettää aikaansa somessa, vaan he arvostavat perinteistä mediaa ja yksityisyyden säilyttämistä. Pohdi omaa suhdettasi sosiaaliseen mediaan: mihin käytät sitä ja mihin taas käytät mieluummin perinteistä ”epäsosiaalista” mediaa. Miksi? Hyödynnä kirjoitelmassasi Marko Ahosen kolumnia Minä olen epäsosiaalisen median suuri ystävä . Otsikoi itse.